לקהילת שדה נחמיה,

סיום תפקיד מנהלת בחינוך הגיל הרך

היום אני מסיימת שלוש שנות עבודה מרתקות בחינוך הגיל הרך בשדה נחמיה.

תקופה בה למדתי להכיר ולאהוב את קהילת שדה נחמיה ואת ליבה – מערכת החינוך. הייתה לי הזכות לעבוד לצד מנהלי ענפים מסורים ועובדי חינוך מקצועיים ומגויסים למען מטרה חשובה לעין שיעור – חינוך ילדי הקהילה.

בתקופה זו חווינו אתגרים רבים כמעבר המערכת מהאגש"ח לאג"מ, שינויי צוותים ועזיבת מובילה, שיפוצים רבים ופתיחת גן נוסף. בימים אלה גיליתי את חוסנם של צוותי החינוך ויציבותה של כלל המערכת .

ברצוני לומר תודה לכל מי שתרם ותמך לכל אורך הדרך . לצוותי הגיל הרך ,על ההשקעה והנכונות להיות שם תמיד ,למדתי מכן המון. תודה להורי הגיל הרך על צעידתנו יחד למען הילדים. תודה לאדוה ריבר על שיתוף הפעולה ההדוק. תודה למשה אוחנה, יו"ר חינוך, על התמיכה וההקשבה. ותודה רבה לדני טל, מנהל הקהילה על העבודה המשותפת, ההכוונה וההכלה.

אני מאחלת לשלי כהן רפופורט בהצלחה בדרכה החדשה .

תודה על האמון

בהערכה רבה

גלי סיליס פרוכטמן